Foilsiú an doiciméid aonair dá dtagraítear in Airteagal 94(1)(d) de Rialachán (AE) Uimh. 1308/2013 ó Pharlaimint na hEorpa agus ón gComhairle agus na tagartha d’fhoilsiú na sonraíochta táirge le haghaidh ainm in earnáil an fhíona

(2022/C 315/06)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 98 de Rialachán (AE) Uimh. 1308/2013 ó Pharlaimint na hEorpa agus ón gComhairle (1) laistigh de 2 mhí ó dháta an fhoilseacháin seo.

DOICIMÉAD AONAIR

’Rivierenland'

PDO-NL-02774

Dáta cur i bhfeidhm: 10.6.2021

1. Ainm le clárú

Rivierenland

2. Cineál táisc gheografaigh

STFC – Sonrúchán tionscnaimh faoi chosaint

3. CATAGÓIRÍ NA dTÁIRGÍ FÍNIÚNA

1. Fíon

5. Fíon súilíneach ar ardchaighdeán

9. Fíon leathshúilíneach aeraithe

15. Fíon ó fhíonchaora rísínithe

4. Tuairisc ar an bhfíon nó ar na fíonta

1. CATAGÓIR FÍONA 1 Fíon, Cineál fíona: fíon dearg, tirim, an-torthaíoch

Cineálacha fíonchaoire: na cineálacha dearga i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: dúdhearg

Dea-bholadh: dea-bholaithe de thorthaí dearga

Blas: toradh dearg, spíosrach le struchtúr tainniní éadrom

Saintréithe anailíseacha: méid siúcra idir 0 agus 9 ngram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11,5 Íosmhéid aigéadachta iomláine 59,91 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

2. CATAGÓIR FÍONA 1 Fíon, Cineál fíona: fíon dearg, tirim, aosaithe i mbairillí adhmaid

Cineálacha fíonchaoire: na cineálacha dearga i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: dúdhearg

Dea-bholadh: dea-bholaithe diana de thorthaí dorcha aibí arna bhforlíonadh le spíosracht an phiobair, an chlóibh, an labhrais agus an tobac

Blas: dea-bholaithe an-torthaíoch, struchtúr lántainnine ann agus beagáinín spíosrach

Saintréithe anailíseacha:

Méid siúcra idir 0 agus 6 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 12 Íosmhéid aigéadachta iomláine 53,26 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

3. CATAGÓIR FÍONA 1 Fíon, Cineál fíona: fíon geal, tirim, torthaíoch

Cineálacha fíonchaoire: na cineálacha geala i liosta na gcineálacha agus na cineálacha dearga i gcás blanc de noir (is éagsúil é an cion ó bhliain go chéile)

Saintréithe orgánaileipteacha:

Dath: buí (le beagán datha i gcás blanc de noir, b’fhéidir)

Dea-bholadh: úll, ar bheagán caramail, ag a bhfuil torthaí dearga mar iarbhlas

Blas: tá cumhracht úr aige, blas éadrom d’úlla, piorraí, torthaí citris agus searbhas deas mar iarbhlas aige

Saintréithe anailíseacha:

Méid siúcra idir 0 agus 9 ngram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

4. CATAGÓIR FÍONA 1 Fíon, Cineál fíona: fíon geal, tirim, aosaithe i mbairillí adhmaid

Cineálacha fíonchaoire: na cineálacha geala i liosta na gcineálacha agus na cineálacha dearga i gcás blanc de noir (is éagsúil é an cion ó bhliain go chéile)

Saintréithe orgánaileipteacha:

Dath: idir buí agus oráiste

Dea-bholadh: toradh trópaiceach, bláthach le blasanna adhmadacha fíneálta

Blas: toradh trópaiceach buí aibí, tathagach, le tacaíocht ó dhea-bholaithe adhmadacha, agus iarbhlas fada air

Saintréithe anailíseacha:

Méid siúcra idir 0 agus 9 ngram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine 66,58 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

5. CATAGÓIR FÍONA 1 Fíon, Cineál fíona: fíon geal, leathmhilis, torthaíoch

Cineálacha fíonchaoire: na cineálacha geala i liosta na gcineálacha agus na cineálacha dearga i gcás blanc de noir (is éagsúil é an cion ó bhliain go chéile)

Saintréithe orgánaileipteacha:

Dath: buí éadrom

Dea-bholadh: dianchumhracht

Blas: blas éadrom de thorthaí trópaiceacha aibí, aibreoga triomaithe agus torthaí citris

Saintréithe anailíseacha:

Méid siúcra idir 12 agus 45 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

6. CATAGÓIR FÍONA 1 Fíon, Cineál fíona: fíon milis

Cineálacha fíonchaoire: na cineálacha geala i liosta na gcineálacha agus na cineálacha dearga i gcás blanc de noir (is éagsúil é an cion ó bhliain go chéile)

Saintréithe orgánaileipteacha:

Dath: fíon milis buí órga mínghlanta

Dea-bholadh: dianchumhracht

Blas: blas éadrom de thorthaí trópaiceacha aibí, aibreoga triomaithe agus torthaí citris, ach iarbhlasanna spíosracha den anann agus den lítsí freisin

Saintréithe anailíseacha:

Méid siúcra níos mó ná 45 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 5 Íosmhéid aigéadachta iomláine 86,54 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

7. CATAGÓIR FÍONA 1 Fíon, Cineál fíona: fíon rosé, tirim, an-torthaíoch

Cineálacha fíonchaoire: na cineálacha dearga i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: bándearg éadrom

Dea-bholadh: sú craobh agus caora an tsamhraidh, ábhairín spíosrach

Blas: fíon torthaíoch ag a bhfuil dea-bholaithe sútha craobh, sútha talún agus caora an tsamhraidh, ag a bhfuil iarbhlas úr

Saintréithe anailíseacha:

Méid siúcra idir 0 agus 9 ngram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

8. CATAGÓIR FÍONA 5 Fíon súilíneach ar ardchaighdeán, Cineál fíona: fíon geal súilíneach, torthaíoch

Cineálacha fíonchaoire: na cineálacha geala i liosta na gcineálacha agus na cineálacha dearga i gcás blanc de noir (is éagsúil é an cion ó bhliain go chéile)

Saintréithe orgánaileipteacha:

Dath: buí éadrom

Dea-bholadh: toradh buí aibí

Blas: mús bog, tathagach ag a bhfuil dea-bholaithe de thorthaí buí aibí

Saintréithe anailíseacha:

Méid siúcra idir 0 agus 24 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

9. CATAGÓIR FÍONA 5 Fíon súilíneach ar ardchaighdeán, Cineál fíona: fíon rosé súilíneach, torthaíoch

Cineálacha fíonchaoire: na cineálacha dearga i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: bándearg éadrom

Dea-bholadh: toradh dearg aibí

Blas: mús bog, tathagach ag a bhfuil dea-bholaithe de thorthaí dearga úra

Saintréithe anailíseacha:

Méid siúcra idir 0 agus 24 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

10. CATAGÓIR FÍONA 9 Fíon leathshúilíneach aeraithe, Cineál fíona: fíon geal leathshúilíneach, torthaíoch

Cineálacha fíonchaoire: na cineálacha geala i liosta na gcineálacha agus na cineálacha dearga i gcás blanc de noir (is éagsúil é an cion ó bhliain go chéile)

Saintréithe orgánaileipteacha:

Dath: buí éadrom

Dea-bholadh: toradh bán, bláthach

Blas: fíon leathshúilíneach torthaíoch ag a bhfuil dea-bholaithe d’úlla glasa, péitseog fhiáin, bláthú agus iarbhlasanna beaga noitmige

Saintréithe anailíseacha:

Méid siúcra idir 5 agus 24 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

11. CATAGÓIR FÍONA 9 Fíon leathshúilíneach aeraithe, Cineál fíona: fíon rosé leathshúilíneach, an-torthaíoch

Cineálacha fíonchaoire: na cineálacha dearga i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: bándearg éadrom

Dea-bholadh: sú craobh agus caora an tsamhraidh

Blas: fíon leathshúilíneach torthaíoch ag a bhfuil dea-bholaithe sútha craobh, sútha talún agus caora an tsamhraidh

Saintréithe anailíseacha:

Méid siúcra idir 5 agus 24 ghram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

12. CATAGÓIR FÍONA 9 Fíon leathshúilíneach aeraithe, Cineál fíona: fíon dearg leathshúilíneach, an-torthaíoch

Cineálacha fíonchaoire: na cineálacha dearga i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: dearg éadrom

Dea-bholadh: toradh an tsamhraidh, aramatach

Blas: mús éadrom, torthaí úra an tsamhraidh, neart alcóil íseal. Fíon aramatach atá ar bheagán tainniní. Oiriúnach go foirfe mar ghreadóg nó mar fhíon milis.

Saintréithe anailíseacha:

Méid siúcra idir 25 agus 150 gram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 7 Íosmhéid aigéadachta iomláine 93,20 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

13. CATAGÓIR FÍONA 15 Fíon ó fhíonchaora rísínithe, Cineál fíona: fíon milis, geal

Cineálacha fíonchaoire: na cineálacha geala i liosta na gcineálacha (is éagsúil é an cion ó bhliain go chéile)

Saintréithe orgánaileipteacha:

Dath: buí órga

Dea-bholadh: torthaí criostalaithe bána agus trópaiceacha

Blas: dea-bholaithe éadroma de thorthaí trópaiceacha aibí agus torthaí aibí arna gcothromú leis an aigéadacht

Saintréithe anailíseacha:

méid siúcra idir 100 agus 250 gram/lítear

Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais. Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 9 Íosmhéid aigéadachta iomláine 106,51 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

5. Cleachtais fíonóireachta

a. Cleachtais fhíoneolaíocha fhíor-riachtanacha

1. CATAGÓIR FÍONA 1 Fíon, Cineál fíona: fíon dearg, tirim, an-torthaíoch

Cleachtas fíoneolaíochta sonrach

— Coipeadh ar chraicne ar feadh 4 lá ar a laghad

— Lánchoipeadh malalachtach

2. CATAGÓIR FÍONA 1 Fíon, Cineál fíona: fíon dearg, tirim, aosaithe i mbairillí adhmaid

Cleachtas fíoneolaíochta sonrach

— Coipeadh ar chraicne ar feadh 4 lá ar a laghad

— Aosú i mbairillí adhmaid ar feadh 9 mí ar a laghad

— Lánchoipeadh malalachtach

3. CATAGÓIR FÍONA 1 Fíon, Cineál fíona: fíon geal, tirim, torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Úsáid fhéideartha an choipthe ar chraiceann na bhfíonchaor geal nó táirgeadh blanc de noir

4. CATAGÓIR FÍONA 1 Fíon, Cineál fíona: fíon geal, tirim, aosaithe i mbairillí adhmaid

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Aosú i mbairillí adhmaid le haghaidh 50 % ar a laghad den toirt ar feadh 3 mhí ar a laghad

— Úsáid fhéideartha an choipthe ar chraiceann na bhfíonchaor geal nó táirgeadh blanc de noir

5. CATAGÓIR FÍONA 1 Fíon, Cineál fíona: fíon geal, leathmhilis, torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— An coipeadh a stopadh go luath trí fhuarú agus/nó trí scagachán

— Úsáid fhéideartha an choipthe ar chraiceann na bhfíonchaor geal nó táirgeadh blanc de noir

6. CATAGÓIR FÍONA 1 Fíon, Cineál fíona: rosé, tirim, an-torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Fuarmhaothú ar chraicne leis an dath rosé a eastóscadh

7. CATAGÓIR FÍONA 1 Fíon, Cineál fíona: fíon milis

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— I gcás oighearfhíona, ní mór gur reodh na fíonchaora lasmuigh (ag –7 °C ar a laghad), agus dá réir sin ní mór gur buaineadh agus gur próiseáladh go hiomlán reoite iad, ionas nach dtéann an t-uisce ón bhfíonchaor isteach san fhíon.

— Úsáid fhéideartha an choipthe ar chraiceann na bhfíonchaor geal nó táirgeadh blanc de noir

8. CATAGÓIR FÍONA 5 Fíon súilíneach ar ardchaighdeán, Cineál fíona: fíon geal súilíneach, torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Fáscadh lántriopaill ag a bhfuil uastáirgeacht 64 %

— Dara coipeadh sa bhuidéal, ag úsáid an mhodha thraidisiúnta

— Úsáid fhéideartha an choipthe ar chraiceann na bhfíonchaor geal nó táirgeadh blanc de noir

9. CATAGÓIR FÍONA 5 Fíon súilíneach ar ardchaighdeán, Cineál fíona: fíon rosé súilíneach, an-torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Fuarmhaothú ar chraicne leis an dath rosé a eastóscadh

— Dara coipeadh sa bhuidéal, ag úsáid an mhodha thraidisiúnta

10. CATAGÓIR FÍONA 9 Fíon leathshúilíneach aeraithe, Cineál fíona: fíon geal leathshúilíneach, torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Uasmhéid 2,5 bar de CO2 ar an mbuidéal

— Úsáid fhéideartha an choipthe ar chraiceann na bhfíonchaor geal nó táirgeadh blanc de noir

11. CATAGÓIR FÍONA 9 Fíon leathshúilíneach aeraithe, Cineál fíona: fíon rosé leathshúilíneach, an-torthaíoch

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Fuarmhaothú ar chraicne leis an dath rosé a eastóscadh

— Uasmhéid 2,5 bar de CO2 ar an mbuidéal

12. CATAGÓIR FÍONA 9 Fíon leathshúilíneach aeraithe, Cineál fíona: fíon dearg leathshúilíneach, an-torthaíoch

Cleachtas fíoneolaíochta sonrach

— Fuarchoipeadh faoi bhun 18 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Uasmhéid 2,5 bar de CO2 ar an mbuidéal

13. CATAGÓIR FÍONA 15 Fíon ó fhíonchaora rísínithe, Cineál fíona: fíon milis

Cleachtas fíoneolaíochta sonrach

— Fuarchoipeadh faoi bhun 20 °C (seachas i gcás méadaithe sa teocht ag tús an choipthe le haghaidh fíonta atá deacair le coipeadh)

— Faightear an fíon ó fhíonchaora a ndearnadh páirt-dhíhiodráitiú air (trína dtriomú faoin ngrian nó ar foscadh ón ngrian). Dá thoradh sin, gan saibhriú, tá íostoirt fhéideartha alcóil 16 % ag úrfhíon na bhfíonchaor sin (nó ar a laghad 272 ghram siúcra/lítear).

b. Táirgeacht uasta

1. Cabernet Blanc 50 heictilítear in aghaidh an heicteáir

2. Johanniter 60 heictilítear in aghaidh an heicteáir

3. Merzling 60 heictilítear in aghaidh an heicteáir

4. Muscaris 50 heictilítear in aghaidh an heicteáir

5. Sauvignac 50 heictilítear in aghaidh an heicteáir

6. Solaris 60 heictilítear in aghaidh an heicteáir

7. Cabernet Cantor 40 heictilítear in aghaidh an heicteáir

8. Cabernet Cortis 40 heictilítear in aghaidh an heicteáir

9. Cabaret Noir 40 heictilítear in aghaidh an heicteáir

10. Monarch 40 heictilítear in aghaidh an heicteáir

11. Pinotin 40 heictilítear in aghaidh an heicteáir

12. Regent 40 heictilítear in aghaidh an heicteáir

13. Souvignier Gris 60 heictilítear in aghaidh an heicteáir

14. Villaris 60 heictilítear in aghaidh an heicteáir

6. Limistéar geografach críochaithe

Clúdaíonn an limistéar tionscnaimh “Rivierenland” limistéar teorantach idir agus feadh na n-aibhneacha a shníonn ón nGearmáin agus ó Limburg isteach i gcúige Gelderland agus ar aghaidh chuig Gorinchem, mar a ritheann an dobharchré agus an chré ghainmheach isteach i dtalamh phortaigh. Is ar bhonn na n-aibhneacha a shníonn tríd a shainítear an limistéar geografach “Rivierenland” den chuid is mó. Síneann teorainneacha seachtracha an limistéir suas le 5 km, i líne dhíreach trasna na habhann, arna tomhas ó lár na habhann. Tá an limistéar teoranta ó thuaidh (anoir agus ag dul siar) leis an Oude IJssel, IJssel, Nederrijn agus an Lek, agus thoir leis an teorainn talún leis an nGearmáin, idir Gendringen agus Bredeweg. Tá an limistéar teoranta ó dheas leis an teorainn chúigeach le Limburg – idir Bredeweg agus Molenhoek – agus an teorainn chúigeach le Noord-Brabant suas le Heusden agus Heusden san áireamh, a leanann cúrsa Abhainn an Maas. Sainítear an teorainn thiar le Canáil Heusden agus an Maas dambáilte i dtreo Woudrichem, atá suite ar an Waal. Ó Woudrichem, leantar teorainn an chúige Gelderland trasna an Linge i dtreo an Lek ó thuaidh ó limistéar STFC “Rivierenland”.

7. Príomhchineál(acha) fíonchaor

Cabaret Noir N (VB 91-26-4)

Cabernet Blanc B (VB 91-26-1)

Cabernet Cantor N

Cabernet Cortis

Johanniter B

Merzling B

Monarch

Muscaris B

Pinotin N

Regent N

Sauvignac B (Cal 6-04)

Solaris

Souvignier Gris

Villaris B

8. Tuairisc ar an nasc (na naisc)

8.1. An terroir – gach ceann de na tionchair ar an bhfíniúin agus san fhíonghort – bíonn tionchar mór aige ar ardchaighdeán an fhíona. Laistigh den limistéar geografach críochaithe “Rivierenland”, gach gné den terroir – aeráid, suíomh, ithir, bainistíocht fíonghoirt, roghnú cineálacha, agus próiseas fíonóireachta – rannchuireann siad le hardchaighdeán na bhfíonta i ngach ceithre chatagóir (1. Fíon, 5. Fíon súilíneach ar ardchaighdeán, 9. Fíon leathshúilíneach aeraithe agus 15. Fíon ó fhíonchaora rísínithe).

An aeráid

Áirithítear le suíomh tuaisceartach an limistéir “Rivierenland” go síneann an tréimhse aibithe isteach i míonna Mheán Fómhair agus Dheireadh Fómhair. Dá thoradh sin, aibíonn na fíonchaora le linn teochtaí measartha i rith an lae agus fuara i rith na hoíche. Áirithítear leis na teochtaí fuara istoíche go dtarlaíonn miondealú na n-aigéad diaidh ar ndiaidh, rud a cheadaíonn do na fíonchaora chun aibiú go ceann tamall fada agus chun aibíocht fheanólach optamach a bhaint amach. Is leis na dálaí aeráide sin a tháirgtear gnáthfhíonta na haeráide fuaire i STFC “Rivierenland”, ag a bhfuil neart dea-bholaithe torthaíocha príomha agus aigéadacht dheas úr.

Suíomh

Ciallaíonn suíomh an limistéir – ar thaobh na fothana (an taobh tirim) de dhromanna cnoic Utrecht agus Veluwe – go mbíonn an bháisteach measartha i gcomparáid leis na réigiúin máguaird. Is leis an suíomh sin, i dteannta leis na machairí oscailte sna poldair agus sna limistéir uisce, a áirithítear freisin go mbíonn leibhéil ghaoithe os cionn an mheáin ann i gcomparáid leis na réigiúin ó thuaidh agus ó dheas ón limistéar féin. Is leis an ngaoth sin a áirithítear go bhfaigheann na fíonghoirt aerú optamach, rud a chiallaíonn go dtriomaíonn an crannbhrat duilleog go mear, go háirithe tar éis báistí (atá measartha cheana féin). Laghdaítear leis sin an riosca go bhforbródh fungais agus fanann na fíonchaora sláintiúil agus ar ardchaighdeán dá bharr. Ceadaíonn sé sin d’fhadú ar thréimhse aibithe na bhfíonchaor – ní gá buaint éigeantach a dhéanamh dá réir – agus ciallaíonn sé gur féidir iad a fhágáil ar an bhfíniúin go dtí an fómhar (Meán Fómhair/Deireadh Fómhair) d’fhonn go dtabharfaí chun aibíocht fiseolaíochta bharrmhaith iad.

Ithir

Is leis an dobhar-ithir i limistéar “Rivierenland” atá ar mhórán cothaitheach agus mianraí a áirithítear an fás optamach, rud atá iontach le haghaidh táirgeadh torthaí agus atá fíor-oiriúnach chun dea-bholaithe príomha na bhfíonchaor a léiriú. Tá acmhainneacht choinneála uisce ard sna dobhar-ithreacha, agus tugann siad dóthain uisce fiú amháin le linn na dtréimhsí triomaigh. Cumasaítear an fhíniúin leis sin chun dóthain cothaitheach a ionsú le linn tréimhsí tirime, agus is féidir leis an bhfótaisintéis leanúint ar aghaidh leis. Cuireann sé sin dlús le táirgeadh na siúcraí agus le haibiú na ndea-bholaithe príomha arb iad saintréithe bunúsacha na bhfíonta SFTC “Rivierenland” iad.

Bainistíocht fíonghort

I limistéar “Rivierenland”, feidhmíonn fíonsaothraithe ról ríthábhachtach chun aibiú optamach na bhfíonchaor a áirithiú trína bhfíonghoirt a bhainistiú i gceart. Is le bainistíocht na hithreach (curaíocht agus cur síolta sna rónna le haghaidh struchtúr ithreach agus cothromaíocht uisce) agus le ceannbhrat na nduilleog (baint duilleog ó chrios triopaill, buaint ghlas, prúnáil, etc.), táirgeacht íseal agus cinneadh an trátha optamaigh le buaint a áirithítear go mbaineann na fíonchaora amach aibíocht bharrmhaith alcólach agus fheanólach.

Samplaí de thionchar na gníomhaíochta daonna ar gach fíon is iad:

— “Prúnáil éadrom” a dhéantar le linn an gheimhridh, atá tábhachtach chun fíniúin shláintiúil a chothabháil. Laghdaítear líon na mbachlóg le linn na prúnála sin, rud a chuidíonn le fíonchaora aibí chun fáis (coisctear róluchtú na fíniúna, óna dtagann fíon ar ardchaighdeán).

— Úsáid na glasbhuainte (baint na gcrobhaingí) chun a áirithiú gur féidir leis an bhfíniúin gach crobhaing a chothú a dhóthain chun an aibíocht cheart a bhaint amach, rud a chuireann feabhas le haibíocht na bhfíonchaor.

— Baint na nduilleog lena áirithiú go dtriomaíonn na crobhaingí níos tapúla d’fhonn botraíteas a chosc an oiread agus is féidir, ach freisin chun crobhaingí níos scaoilte a tháirgeadh, a thriomaíonn níos fearr agus ina bhfuil fíonchaora níos sláintiúla.

— Déantar tráth ceart na buainte a chinneadh trí mheascán an tsiúcra/an aigéid agus an dea-bholaidh a thomhas, in éineacht le réamhaisnéis bheacht na haimsire agus léargas maith ar shláinte na bhfíonchaor. Tugtar na fachtóirí go léir sin san áireamh nuair a dhéantar cinneadh chun buainte (buaint na bhfíonchaor atá aibí go hoptamach).

8.2. Roghnú an gcineálacha fíonchaoire

Oireann na cineálacha fíonchaoire a úsáidtear i limistéar “Rivierenland” d’aeráid thuaisceartach níos taise de bharr a bhfulaingthe níos airde in aghaidh galair fungacha agus a n-aibithe beagáinín níos luaithe, rud a thacaíonn leis an saothrú inbhuanaithe. Is leis an bhfulaingt sin in aghaidh galar a cheadaíonn d’fhadú na tréimhse aibithe agus d’íoslaghdú na húsáide fungaicídí. Cuirtear chun cinn éiceolaíocht fhoriomlán an fhíonghoirt leis sin, agus sláinte na bhfíniúnacha agus cáilíocht na bhfíonchaor agus an fhíona freisin.

An fhíonóireacht

Dírítear na próisis fíonóireachta ar chaomhnú na ndea-bholaithe príomha agus na haigéadachta úire.

Mionsonraí le haghaidh na gcatagóirí eile fíona (seachas an chatagóir “Fíon”)

— Fíon súilíneach ar ardchaighdeán

Tá na saintréithe orgánaileipteacha céanna ag an bhfíon bunaidh le haghaidh fíon súilíneach ar ardchaighdeán leis an gcatagóir “Fíon” (tá an úire agus an blas torthaíoch céanna aige mar gheall ar an meascán den ithir, an aeráid agus gníomhaíocht dhaonna). Tá saintréithe aige freisin a thagann ó aistriú an fhíona bhunaidh chuig fíon súilíneach ag úsáid choipeadh i mbuidéal (an modh traidisiúnta), rud a thugann mús galánta don fhíon. Tá brú breise de 3.5 bar ar a laghad ag an bhfíon. Tá neart alcóil íosta de réir toirte iomlán 11 % ag an gcumasc a úsáidtear le haghaidh fíon súilíneach ar ardchaighdeán.

— Fíon leathshúilíneach aeraithe

Tá na saintréithe orgánaileipteacha céanna ag an bhfíon bunaidh le haghaidh fíon leathshúilíneach ar ardchaighdeán leis an gcatagóir “Fíon” (tá an úire agus an blas torthaíoch céanna aige mar gheall ar an meascán den ithir, an aeráid agus gníomhaíocht dhaonna). Tá saintréithe aige freisin a thagann ó CO2 a chur leis chun an coirnín a fháil. Tá neart alcóil iarbhír íosta 7 % ag fíon leathshúilíneach aeraithe chomh maith le brú breise 2.5 bar ar a mhéad. Fíon úr an-torthaíoch atá ann agus é oiriúnach don samhradh.

— Fíon ó fhíonchaora rísínithe

Tagann an tiúchan siúcraí agus dea-bholaithe i bhfíon ó fhíonchaora rísínithe ón gcéim fhíor-riachtanach ina ndéantar na fíonchaora a aibiú ar feadh tréimhse níos faide sula dtriomaítear ar feadh 2 sheachtain ar a laghad iad. Táirgeann an próiseas a bhaineann le coipeadh fuar fíon ag a bhfuil ceart alcóil iarbhír íosta de 9.4 %. Tá an tiúchan dea-bholaithe san fhíon torthaíoch sin mar gheall ar an ithir, an aeráid agus gníomhaíocht dhaonna. Is í an aire a thugann na daoine a dhéanann an fíon milis sin, go háirithe, an rud a thugann an blas tathagach dó.

Achoimre

Téann tionchair an terroir, roghnú na gcineálacha fíonchaoire agus na gcleachtas fíonóireachta i bhfeidhm ar gach catagóir fíona a tháirgtear i limistéar “Rivierenland”. Tá aibíocht optamach alcólach agus fheanólach bainte amach ag na fíonchaora le haghaidh gach fíona ón gcatagóir “Fíon”, rud a thugann dea-bholaithe an-torthaíoch agus aigéadacht úr do na fíonta geala agus rosé. Ina theannta sin, tá fíonta dearga téagartha ann ag a bhfuil iarbhlas séimh, a bhfuil, de thoradh an phróisis fíonóireachta, na dea-bholaithe an-torthaíoch sin caomhnaithe acu freisin, agus ag a bhfuil saintréithe breise na huigeachta boige agus na dtainniní solúbtha. Is minic a bhuaintear na fíonchaora ó na catagóirí “Fíon súilíneach ar ardchaighdeán” agus “Fíon leathshúilíneach aeraithe” níos luaithe ná na fíonchaora atá beartaithe d’fhíonta ón gcatagóir “Fíon”. Cé go bhfuil siad tar éis níos mó dá n-aigéadacht úr a choinneáil dá réir, go leor dea-bholaithe torthaíocha tugtha dóibh cheana féin ag an terroir, rud a chiallaíonn go mbíonn siad aibithe go foirfe le haghaidh na stíle fíona i gceist. Tá aibíocht optamach alcólach agus fheanólach bainte amach ag na fíonchaora atá beartaithe le haghaidh na bhfíonta ón gcatagóir “Fíon ó fhíonchaora rísínithe”, agus áirithíodh leis an terroir go mbaineann siad cothromaíocht bharrmhaith amach idir an aigéadacht, na siúcraí agus na dea-bholaithe. De thoradh thriomú na bhfíonchaor agus ar chomhchruinniú a sú, déantar an chothromaíocht íogair sin a bheachtú a thuilleadh san fhíon milis deiridh ar ardchaighdeán le siúcraí comhchruinnithe, dea-bholaithe torthaíocha agus aigéadacht úr.

9. Coinníollacha fíor-riachtanacha breise

Ainm limistéir níos lú

Creat dlíthiúil:

Rialacha an Aontais

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Féadfar na hainmneacha réigiúnacha “Achterhoek” agus “Betuwe” a chur le “Rivierenland”, ainm an limistéir tionscnaimh, chun réigiún bunáitíochta níos lú a ainmniú laistigh den limistéar sin. Sa chás sin, ní mór 85 % ar a laghad de na fíonchaora teacht ón réigiún ainmnithe.

Nasc chuig an tSonraíocht táirge

https://www.rvo.nl/sites/default/files/2022-04/Productdossier-BOB-Rivierenland.pdf

(1) IO L 347, 20.12.2013, lch. 671.